Visit Site
Recommended byColombia
గత బుధవారం ఆరంభమైన ఈ టెస్టు మ్యాచ్‌లో తొలుత బ్యాటింగ్ చేసిన భారత్ జట్టు చతేశ్వర్ పుజారా (106: 319 బంతుల్లో 10x4) శతకం సాధించడంతో తొలి ఇన్నింగ్స్‌ని 443/7తో డిక్లేర్ చేయగా.. అనంతరం ఆస్ట్రేలియా టీమ్‌ 151 పరుగులకే తొలి ఇన్నింగ్స్‌లో ఆలౌటైంది. దీంతో.. 292 పరుగుల ఆధిక్యాన్ని అందుకున్న టీమిండియా.. రెండో ఇన్నింగ్స్‌‌ని 106/8తో డిక్లేర్ చేసింది. ఆ తర్వాత 399 పరుగుల లక్ష్య ఛేదనలో ఆస్ట్రేలియా లోయర్ ఆర్డర్ బ్యాట్స్‌మెన్ పాట్ కమిన్స్ (63: 114 బంతుల్లో 5x4, 1x6) మినహా అందరూ తేలిపోయారు.
‘మెల్‌బోర్న్ టెస్టులో ఓడిపోవడం నిరాశపరిచింది. టాప్ ఆర్డర్ బ్యాట్స్‌మెన్ అనుభవలేమి తొలి ఇన్నింగ్స్‌లో ఆస్ట్రేలియాని దెబ్బతీసింది. బౌలింగ్‌లో పాట్ కమిన్స్ అద్భుతంగా రాణించాడు. కానీ.. బ్యాట్స్‌మెన్ తేలిపోవడంతో మా జట్టుకి ఓటమి తప్పలేదు. మ్యాచ్‌లో ఆటగాళ్లు చాలా కష్టపడ్డారు. అయితే.. సిడ్నీ వేదికగా గురువారం నుంచి జరగనున్న ఆఖరి టెస్టులో ఇంకా కఠిన సవాళ్లు ఆసీస్‌కి ఎదురుకానున్నాయి. ఈ ఏడాది ఆసీస్ టీమ్‌ చాలా గడ్డు పరిస్థితుల్ని ఎదుర్కొంది. వచ్చే ఏడాది అగ్రశ్రేణి ఆటగాళ్లు (స్టీవ్‌స్మిత్, డేవిడ్ వార్నర్) మళ్లీ టీమ్‌కి రానున్నారు. నాలుగో టెస్టులో పుంజుకునేందుకు ప్రయత్నిస్తాం’ అని టిమ్‌పైన్ వెల్లడించాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.